stanford-oval/wikipedia huggingface dataset:
ב.מ.וו M3
BMW M3 E36

| --- | --- |
ב.מ.וו M3 קופה סדרה E36
ב.מ.וו M3 קופה סדרה E36
 מאפיינים כלליים
 יצרן:  ב.מ.וו
 שנות ייצור:  1992-199971,242 יחידות
 מודל קודם:  M3 E30
 מודל אחריו:  M3 E46
 סיווג:  ספורט
 מרכב:  קופה 2 דלתות קבריולה 2 דלתות
 פלטפורמה:  מנוע קדמי, הנעה אחורית
 אורך:  4,432 mm
 רוחב:  1,709 mm
 גובה:  1,336 mm
 משקל:  1,460 kg
 בסיס גלגלים:  2,700 mm
 מפרט טכני
 מנוע:  (1992–1995) S50B30 :  3000 סמ"ק   (1995–1999) S50B32 :  3200 סמ"ק
 הילוכים:  ידנית:5 הילוכים  אוטומטית:5 הילוכים
 מהירות מרבית:  ‏250 קמ"ש 
ה-M3 E36 הוצגה לקהל בפברואר 1992 והגיע לאולמות בנובמבר אותה שנה, זאת הייתה M3 עם מנוע 6 צילינדרים בתצורה ישרה, המנוע היה בנפח של 3000 סמ״ק והפיק 282 כ״ס ששודך לתיבת הילוכים ידנית, בעלת 5 הילוכים. בהתחלה הייתה רק גרסת קופה, גרסאות פתוחות הוצגו ב-1994.
הסדאן יוצרה, מפני שלבמוו לא הייתה גרסה של M5 באותן השנים (עד 1998) ובהתאם לזאת, נאלצו המהנדסים לבנות M3 גם עם 4 דלתות.
באותה השנה הוצגה גרסת הומולגציה M3 GT, הייצור היה מוגבל ל-356 יחידות כולם בצבע ״ירוק מרוצים בריטי״.
יחידת ההנעה הייתה בנפח 3000 סמ״ק והפיקה 295 כ״ס.
ב-1995 יחידת ההנעה שודרגה והוצג מנוע S50B32 שהפיק 316 כ״ס, שונו הגלגלים והתווספה תיבת הילוכים בעלת 6 הילוכים.
גרסת קבריולה זכתה לשינויים אלו רק ב-1996. מרבית הרכבים הורכבו עם הגה בצד שמאל, אולם היו מספר יחידות עם הגה בצד ימין, בסה״כ יוצרו 46,525 קופה, 12,114 קבריולהים, 12,603 סדאנים, היצור הופסק ב-1999 .
רוב התכנון של הרכב התבצע על ידי תוכנת מחשב, והרכב נחשב לאחד המהנים לנהיגה בשנות ה-90 .
BMW M3 E36 > גרסאות מיוחדות

היו 6 גרסאות מיוחדות שיוצרו M3-GT2(Imola)‎, ‏M3 Euro-Spec (Canadian Edition)‎, ‏ M3 LTW, ‏ M3 GT, ‏ M3 GT-R, ‏ M3-R .
הייתה גם גרסת M3 Anniversary Edition שיוצרה עבור אוסטרליה - בשנה האחרונה לייצור E36. מגרסה זו יוצרו 50 יחידות קופה ו־70 יחידות פתוחות. כמו כן, מספר יחידות שעברו התאמה לפי בקשת הלקוח.
BMW M3 E36 > גרסאות מיוחדות > (M3 Euro-Spec (Canadian Edition

ב-1994 לפי ההסכמים שנחתמו בין אמריקה הצפונית והרצון שלהם לקבל גרסה של M3 לפני הייצור הרשמי, הוצגה M3 אירופאית שתומחרה במחיר הרבה יותר גבוה ממקבילה הארופאית, וכך הגיעו 45 יחידות לצפון אמריקה לפני הייצור הרשמי.
המחיר היה כ-60,000$, הרכבים נחטפו תוך 3 ימים, אלה עברו התאמה לפי טעם הלקוח, האבזור היה דומה מאוד לדגם הארופאי, הרכבים מוספרו על ידי לוחיות שהוצמדו לתא כפפות.
BMW M3 E36 > גרסאות מיוחדות > (M3 Lightweight (LTW) (E36

עם שחרור הדגם הרשמי נהגים רצו להשיג גרסת הומולגציה כדי להתחרות על המסלולים הביתיים. לכן, במוו החליטו לייצר גרסת קלת משקל ל-M3 הסדרתית.
ב-1995 הוצגה M3 LTW, השינויים הגדולים סבבו סביב הורדת משקל למינימום האפשרי, לכן רוב הדגמים הגיעו ללא רדיו, ללא מזגן, ללא חלון שמש, מושבי עור סטנדרטיים הוחלפו בבאקטים, הדלתות יוצרו מאלומיניום, כל השטיחים המיותרים והבידוד הוסר.
שינויים אלו הורידו 91 ק״ג משקל עודף.
הוסרה הגבלת מהירות והיחס בדפרנציאל שונה מ-3.23:1 ל-3.15:1, כמו כן, בולמי זעזועים הוחלפו גם כן, לקשיחים יותר.
חיצונית: הרכבים נצבעו רק בצבע לבן, הוצמדה להם מדבקה של דגל אדום-כחול, נוסף ספויילר אחורי אגרסיבי.
גלגלים מיוחדים בגודל 17 אינץ׳, מידת הצמיגים לא השתנתה 235-40-17.
סה״כ יוצרו כ-125 מכוניות כאלה.
BMW M3 E36 > גרסאות מיוחדות > M3 GT

גרסת הומולוגציה מיוחדת, שהורשתה להתחרות במרוצי FIA-GT class 2 ,IMSA GT ומרוצי סיבולת.
סה״כ יוצרו 356 יחידות, כאשר 50 מתוכם היו עם הגה ימני. עובדה מעניינת נוספת, המכוניות נצבעו ב״ירוק מרוצים בריטי״, כאשר הצבע מרוצים הרשמי של גרמניה הוא אפור.
נוספו תוספות כמו: ספויילר קדמי מתכוונן, ספויילר אחורי, דלתות מאלומיניום אבל השיפור העיקרי התבצע במנוע.
נוספה מערכת VANOS כפולה המוכרת מגרסאות מאוחרות יותר של BMW, הועלה יחס דחיסה ל-10.8:1, הזוויות של גלי זיזים עלו ל-264 מעלות והודות לשיפורים אלו התקבל הספק של 295 כ"ס ב-7100 סל"ד.
הרכב היה כ-35 ק״ג קל יותר ממקבילו הסטנדרטי ובעל מהירות מרבית של 275 קמ״שׁ.
BMW M3 E36 > גרסאות מיוחדות > M3 GT2

גרסה מוגבלת ל-200 יחידות עם תיבת הילוכים SMG, רוב השינויים היו קוסמטיים, כמו מושבים בצבע Imola red וספויילרים למיניהם, בשנת 2010 הוחלפו תיבות אלו לידניות 6 הילוכים, עקב אמינות מוטלת בספק.
BMW M3 E36 > גרסאות מיוחדות > M3-R

50 יחידות סופקו לאוסטרליים כדי להתחרות במרוצים פנימיים, חלקים מסוימים של מנוע שונו על מנת להעלות הספק.
כ-11 יחידות הגיעו לידיים פרטיות.
BMW M3 E36 > גרסאות מיוחדות > M3 GTR

רכב שנבנה למרוץ ADAC German GT Cup Touring Car series 1994 קיבל רישוי לכביש.
BMW M3 E36 > גרסאות מיוחדות > M3 Compact

כדי לחגוג יום הולדת 50 שנה, נבנתה לפחות אחת BMW COMPACT שכללה את המנוע 320 כ"ס, צבעה היה אדום עם ריפודי אלקנטרה, הגלגלים היו דומים לאלו שהורכבו על M3 E36 .
BMW M3 E46

| --- | --- |
ב.מ.וו M3 קבריולה סדרה E46
ב.מ.וו M3 קבריולה סדרה E46
 מאפיינים כלליים
 יצרן:  ב.מ.וו
 שנות ייצור:  2006-200085,744 יחידות
 מודל קודם:  M3 E36
 מודל אחריו:  M3 E90
 סיווג:  ספורט
 מרכב:  קופה 2 דלתות קבריולה 2 דלתות
 פלטפורמה:  מנוע קדמי, הנעה אחורית
 אורך:  4,493 mm
 רוחב:  1,781 mm
 גובה:  1,369 mm
 משקל:  1,549 kg
 בסיס גלגלים:  2,730 mm
 מפרט טכני
 מנוע:  S54 : ‏3200 סמ"ק
 הילוכים:  ידנית:‏6 הילוכים  אוטומט:‏ 6 הילוכים SMG
 מהירות מרבית:  ‏250 קמ"ש 
הרכב הוצג לראשונה באוקטובר 2000 עם המנוע החדש S54, זהו המנוע האטמוספירי (ללא מדגשים למיניהם) בעל ההספק המרבי שהוצג אי פעם על ידי חברת BMW - אשר סיפק 343 כ״ס.
תצורת הרכב הייתה קופה וקבריולה, גרסת הסדאן לא יוצרה כמו בדור הקודם.
תיבת ההילוכים הייתה ידנית 6 הילוכים מבית Getrag, הייתה גם אופציה לSMG ופדלים מתחת להגה.
המנתק עמד על 8000 סל״ד, המצערת הייתה חשמלית (ללא כבל) בעלת 6 לועות נפרדים לכל צילינדר, לפי המסורת של סדנת ה-M.
הגרסאות הצפון אמריקאיות וארופאיות היו דומות, ההספק בגרסה הצפון אמריקאית היה נמוך יותר (333 כ״ס) עקב הקרבה היחסית של ממיר קטליטי לתא מנוע.
מגזינים רבים שיבחו את הרכב ולא פעם הוא נבחר כרכב הטוב ביותר לאותה תקופה.
BMW M3 E46 > ביצועים > עבור דגם אירופאי

הספק :343 כ״ס 7900 סל״ד
מומנט : N·m 365 - 4900 rpm
0-100 : 5.1 שניות
מהירות מרבית 250 קמ״שׁ (מוגבל אלקטרונית) 275 קמ״שׁ ללא הגבלה .
מקדם גרר 0.89
עבור דגם אמריקאי :
הספק :333 כ״ס 7900 סל״ד
מומנט : N·m 355 - 4900 rpm
0-100 : 5.3 שניות
מהירות מרבית 250 קמ״שׁ (מוגבל אלקטרונית) 275 קמ״שׁ ללא הגבלה .ֿ
BMW M3 E46 > גרסאות מיוחדות

בעיקר היו 4 גרסאות ראויות לציון M3 (Sport, Winter, Competition) ,M3 CSL ,M3 GTR V8, M3 CS.
BMW M3 E46 > גרסאות מיוחדות > M3 E46 GTR

E46 GTR ראה אור בפברואר 2001, כשבקדמת הרכב היה אבטיפוס P60B40 בעל מנוע V8 בנפח 4000 סמ״ק שהוציא לאוויר 493 כ״ס. שלא כמו בדגמי מרוץ של 6 צילינדר שהובסו על ידי פורשה 996 GT3, כאן הסיפור היה שונה, ה-M3 GTR הצליח מאוד במרוצי (American Le Mans Series (ALMS תחת הקבוצה של Ac Schnitzer.
יצרנים כמו פורשה, טענו כי הרכב הוא אב טיפוס מפני שלא היה דגם דומה ב-M3 E46 הסדרתית, אי לכך זו הפרה בוטה של קלאס GT) Gran Turismo).
חוקי ה-ALMS הרשו לBMW להוציא לשוק דגמי כביש מאותה תצורה תוך 12 חודשים, לכן לאחר עונת 2001 הוצעו לשוק 10 כלי רכב בתצורת GTR עם תג מחיר של 250,000 אירו.
בשנת 2002 שונו חוקי ה-ALMS בגלל זה היה צורך להעמיד 100 מכוניות כביש, יחד עם 1000 מנועים. לאחר החלטה זו, BMW החליטה להפסיק להתחרות ב-ALMS וכך הסתיימו שנות הזוהר של GTR M3.
שני רכבי GTR תחת AC Schnitzer התחרו ב-24 שעות של נורבוגרינג כשהם זכו במקומות 1–2 בשנת 2004 וגם 2005. התחרו גם במרוץ 24 שעות הנערך ב-SPA איטליה.
הרכב השתתף בסדרת משחקי NFS והיה אחד מדגמי המפתח במשחק. כמו כן, ראה אור בהרבה משחקים אחרים כמו GTR Evolution,Race Pro וכו׳.
BMW M3 E46 > גרסאות מיוחדות > M3 E46 CSL

זאת הייתה מהדורה מוגבלת של ה-M3 כאשר יוצרו רק 1400 מכוניות לשנת 2004, ה-CSL מעולם לא הגיע לשוק הצפון אמריקאי והייתה צבועה רק ב-2 צבעים: אפור מטלי ושחור מטלי. כמו שהשם מרמז עיקר השיפורים התבססו על הפחתת משקל : כ-110 ק״ג, מהמקור הסדרתי.
הדגם כולל כמה הפחתות משקל רדיקליות שנלקחו הישר מפורמולה 1: הבידוד הוסר יחד עם כיסאות חשמליים, מזגן ורדיו ניתן היה להתקין ללא תוספת תשלום, אך גם הם הוסרו לצורך חיסכון במשקל, המון פאנלים יוצרו מיציקות קארבון קלות משקל, חלון אחורי הוחלף לאחד דק יותר.
המטרה העיקרית לא הייתה הסרת משקל עודף ללא הבחנה אלא שמירה על איזון של 50:50.
לדוגמה הגג עשוי מיציקת קרבון והוא הפחית את משקל הרכב ב-7 ק״ג, אבל היתרון העיקרי שלו, הוא הורדת נק׳ מרכז מסה - כלומר, לייצר יותר יציבות ועמידות לכוחות פיתול.
כדי להקנות יציבות נוספת כל מערכת המיתלים שופרה, בולמים וקפיצים מיוחדים הותאמו לרכב, יחס סיבוב ההגה ירד מ-15.4:1 ל-14.5:1.
הוחלפו דיסקי בלימה, המערכת נלקחה מ-E39 M5 וכללה דיסקים מאווררים בכל הגלגלים.
הגבלת המהירות הוסרה, ונוספה בקרת יציבות לרכב, שהופעלה אוטומטית רק כשהרכב היה ממש על הקצה.
ההספק עלה ב-17 כ״ס נוספים, בעיקר הודות לשדרוג גלי זיזים, ומניפולד יניקה עשוי קארבון, גם שסתומי פליטה הוגדלו. כמו כן, נוספו תוספות חיצוניות מקרבון, ספויילרים, דיפיוזרים, הבגאז׳ הוחלף לאחד עם ליפ מובנה ובולט.
גלגלי הרכב היו מגודל 19 אינץ׳ BBS יצוקים וקלי משקל.
המושבים הוחלפו בבאקטים מקארבון, ההגה נתפר מאלקנטרה, מושב אחורי גם הוא עשוי מקארבון.
הרכב הוצע עם תיבה ידנית 6 הילוכים והייתה אופציה לתיבה מסוג SMG 2 שיכלה להחליף הילוך כל 0.08 שניות.
פטרו פורושנקו

פורושנקו כנשיא, 2014
פטרו אולכסיוביץ' פורושנקו (באוקראינית: Петро Олексійович Порошенко; נולד ב-26 בספטמבר 1965) הוא פוליטיקאי ואוליגרך אוקראיני אשר כיהן כנשיא אוקראינה החמישי בשנים 2014 עד 2019. הוא נבחר לתפקיד ב-25 במאי 2014, בבחירות שנערכו בעקבות אירועי יברומאידאן, שבמהלכם הודח הנשיא ויקטור ינוקוביץ'.
פורושנקו הוא איש עסקים מיליארדר, שעשה את עיקר הונו בתעשיית השוקולד, דבר שהקנה לו את הכינוי "מלך השוקולד".
נעוריו וקריירה עסקית

פורושנקו נולד בבולגרד במחוז אודסה בברית המועצות (כיום בולהרד באוקראינה) וגדל בעיר בנדרי שברפובליקה הסובייטית הסוציאליסטית המולדובית. בשנת 1982 התקבל ללימודים בפקולטה ליחסים בינלאומיים ומשפט בינלאומי באוניברסיטת קייב. בשנת 1984 גויס לשירות חובה בצבא הסובייטי. בשנת 1986, בתום שירות החובה, שב לאוניברסיטה להשלמת הלימודים. הוא סיים את הלימודים באוניברסיטה בשנת 1989.
תוך כדי לימודיו באוניברסיטה פתח עסק לממכר פולי קקאו ותקליטורי DVD עם סרטים שנאסרו להפצה בברית המועצות. ניסה לפתוח בית ספר קטן לשפות, אך זה נסגר על ידי הקג"ב. באמצע שנות ה-90 רכש מספר חברות לייצור ממתקים והפך אותן לקבוצת רושן (Roshen), יצרן הממתקים הגדול ביותר באוקראינה. הצלחתו בעסקי השוקולד העניקה לו את הכינוי "מלך השוקולד". מלבד עסקי שוקולד יש ברשותו ערוץ טלוויזיה, מספנה ועסקים אחרים. על פי פורבס הונו מוערך בכמיליארד דולר.
קריירה פוליטית > כניסתו לפוליטיקה

פורושנקו נבחר לראדה העליונה (הפרלמנט האוקראיני) בשנת 1998. תחילה היה חבר במפלגה הסוציאל-דמוקרטית המאוחדת של אוקראינה. המפלגה תמכה בנשיא אוקראינה דאז לאוניד קוצ'מה. פורושנקו עזב את המפלגה הסוציאל-דמוקרטית והקים מפלגת שמאל-מרכז בשם סולידריות. בשנת 2001 היה אחד הגורמים החשובים בהקמתה של מפלגת האזורים. בסוף אותה שנה העביר את תמיכתו מקוצ'מה למתחרהו העיקרי, ויקטור יושצ'נקו ובמפלגתו אוקראינה שלנו.
לאחר הבחירות לפרלמנט שנערכו במרץ 2002 שבמהלכן זכתה "אוקראינה שלנו" במרבית המושבים בפרלמנט נכנס פורושנקו לפרלמנט בשורותיה. הוא היה יו"ר ועדת הכספים. לאחר בחירתו של יושצ'נקו היה לנאמנו.
לאחר זכייתו של יושצ'נקו בבחירות לנשיאות בשנת 2004 היה למזכיר המועצה לביטחון לאומי. בספטמבר 2005 נקלע יושצ'נקו למערבולת פוליטית בגלל האשמות בשחיתות ונאלץ לפטר את כל ממשלתו, בכלל זה את פורושנקו.
בבחירות לפרלמנט שנערכו במרץ 2006 שב ונבחר לפרלמנט. תמרונים פוליטיים הותירו את מפלגת "אוקראינה שלנו" מחוץ לממשלה והוא לא ניסה להיבחר בבחירות חדשות שנערכו בספטמבר 2007. במקום זאת בחר לעמוד בראש המועצה של הבנק הלאומי של אוקראינה.
קריירה פוליטית > שר

יושצנ'קו מינה את פורושנקו לשר החוץ ב-7 באוקטובר בשנת 2009. כמה ימים לאחר מכן הוחזר על ידי הנשיא למועצה לביטחון לאומי. בתפקידו זה תמך בכניסתה של אוקראינה לברית נאט"ו. פורושנקו פוטר מתפקידו כשר החוץ ב-11 במרץ 2010, ובמרץ 2012 מונה על ידי נשיא אוקראינה ינוקוביץ לשר המסחר והפיתוח הכלכלי. באותו החודש פרש ממועצת הבנק הלאומי.
קריירה פוליטית > חזרה לפרלמנט ובחירות לנשיאות

פורושנקו חזר לפרלמנט האוקראיני בשנת 2012 בתור מועמד עצמאי ולא הצטרף לאף מפלגה קיימת. אירועי יברומאידן שהחלו בסוף שנת 2013 הכניסו את הפוליטיקה האוקראינית למערבולת שבסופה אולץ הנשיא המכהן, ויקטור ינוקוביץ' לוותר על שלטונו. פורושנקו הוביל בסקרים המוקדמים לפני הבחירות. בסופו של דבר נבחר ב-25 במאי 2014 ברוב של 55%. בתחילת כהונתו התדרדר המצב הפנימי באוקראינה. משבר גדול ממדים התרחש בחלקה המזרחי של המדינה ומאות אזרחים אוקראינים נהרגו ונפצעו בקרבות.
קריירה פוליטית > כנשיא אוקראינה

מאז עלייתו לשלטון הוא הוביל רפורמות רבות ומהלכים שונים להפיכת אוקראינה למדינה דמוקרטית ומודרנית בסגנון המערב וזכה בשל כך לתמיכה רבה של מדינות המערב, בין השאר הקים את המשטרה הלאומית במקום שירות המיליציה המיושן.
בתקופתו ספג ביקורת רבה על כך שהוא מוביל מדיניות של פחד ודחייה מרוסיה ותרבותה. ברם, לאחר שחוק מ-2012 קבע שאם מעל 10% מהאוכלוסייה בכל מחוז מוסרים במרשם האוכלוסין ששפת אמם היא שפה אחרת מלבד אוקראיני - השפה הזו תהפוך לשפה רשמית שנייה במחוז. עקב כך נקבעה רוסית כשפה רשמית שנייה בכמה מהמחוזות והערים במזרח ובדרום אוקראינה. החוק בוטל על ידי הפרלמנט ב-2014, אבל יו"ר הראדה, אולכסנדר טורצ'ינוב סירב לחתום על הביטול כל עוד לא התקבל חוק חלופי לגבי מדיניות שפה. הביטול נותר בלתי חתום ועל כן בלתי תקף מאז והנשיא פורושנקו אף אמר שביטול החוק היה טעות. בית המשפט לחוקה באוקראינה דן בעתירה שדרשה לקבוע שהחוק מ-2012 לא הולם את החוקה האוקראינית ובפועל החוק תקוע וטרם אושר.
שמו של פורושנקו עלה במסגרת שערוריית מסמכי פנמה באפריל 2016.
ב-17 במאי 2017, נכנס לתוקף צו נשיאותי של פורושנקו לפיו הוחלט על הגדלה דרמטית של מספר אתרי האינטרנט הרוסיים החסומים לשימוש באוקראינה. בין השאר נחסמו הפורטל הפופולרי Mail.ru המספק גם שירותי דואר אלקטרוני ושתי הרשתות החברתיות הפופולריות בבעלותו - VK, רשת Odnoklassniki (לאיתור חברי ב״ס וילדות), מנוע החיפוש Yandex ועוד אתרי חדשות רוסיים ואחרים. המהלך הוסבר כצעד מנע נגד תקיפות סייבר ובעקבות המצב במזרח אוקראינה, אך הוא מעורר ביקורת חריפה בתוך אוקראינה ובקרב ארגונים למען חופש המידע וזכויות אדם. זה לא מפתיע - ע״פ נתוני Mail.ru, לא פחות מ-25 מיליון מאזרחי אוקראינה עושים שימוש בשירותי הפורטל, יותר ממחצית מאוכלוסיית המדינה. 16 מיליון חברים ברשת VK‏, 11 מיליון משתמשים ב-Yandex ו¯10 מיליון ברשת Odnoklassniki. סקר מינואר 2016 שביצעה חברת הייעוץ העסקי Genius בקייב מיקם את הרשת החברתית VK והפורטל Mail.ru במקומות השני והשלישי ברשימת האתרים הפופולרים במדינה, אחרי גוגל. תומכי החסימה מסבירים שרוסיה עושה שימוש באתרים שנחסמו שימוש נרחב להפצת תעמולה ולפיכך המהלך מתבקש.
בבחירות של 2019 הפסיד לשחקן היהודי וולודימיר זלנסקי.
קריירה פוליטית > באופוזיציה

הוא המשיך לעמוד בראש מפלגת הסולידריות האירופית.
ב-20 בדצמבר 2021, הואשם פורושנקו בבגידה במדינה, סיוע לארגוני טרור ומימון טרור עקב ארגון לכאורה של רכישת פחם מאזורים שבשליטת בדלנים באוקראינה יחד עם הפוליטיקאי הפרו-רוסי ויקטור מדבדצ'וק. הוא הואשם שהיה מעורב בעסקאות שניהל עם הבדלנים הפרו-רוסים בשנים 2014-2015. במסגרת החקירה הוקפאו נכסיו של הנשיא לשעבר. הוא שוחרר על ידי בית הדין המחוזי של קייב עם דרישה להתייצב לחקירה בהמשך.
פלילים

ב-4 במאי 2024, נודע כי משרד הפנים של רוסיה הכניס את פטרו פורושנקו לרשימת מבוקשים.
סנקציות

ב-13 בפברואר 2025, נשיא אוקראינה וולודימיר זלנסקי הטיל סנקציות על פטרו פורושנקו. הסנקציות כוללות חסימה קבועה של נכסים ושלילת פרסי מדינה של אוקראינה, הפסקה מוחלטת של פעולות הסחר ואיסור על העברת הון מחוץ לאוקראינה.
משפחתו

פטרו פורושנקו נשוי מ-1984 למרינה פורושנקו (שם נעורים - פרבדנצב), רופאה-קרדיולוגית במקצועה. לזוג ארבעה ילדים: אולכסיי (יליד 1985), אולכסנדרה ויבהניה (תאומות ילידות 2000) ומיכאילו (יליד 2001). מבנו הבכור יש להם שני נכדים.
הערות שוליים

↑  https://www.kommersant.ru/doc/2465569=ביוגרפיה של פטרו פורושנקו (רוסית)
↑  אוקראינה: הרגנו 300 מורדים ב-24 שעות, באתר ynet, 4 ביוני 2014
↑  השחקנים הראשיים בשערוריית מסמכי פנמה אתר ICIJ מתאריך 4 באפריל 2016
↑  חיים איסרוביץ, ‏נשיא אוקראינה לשעבר פטרו פורושנקו יישפט בגין אישומים על בגידה, באתר מעריב אונליין, 18 בינואר 2022
↑  המרגיע הלאומי: הנשיא היהודי של אוקראינה לא חושש מפוטין, באתר ynet, 14 בפברואר 2022
↑  אוקראינה: הנשיא לשעבר חזר ויישפט על בגידה, באתר ynet, 17 בינואר 2022
↑  https://glavnoe.in.ua/ru/novosti/rossyya-obyavyly-poroshenko-v-rozysk
↑  https://korrespondent.net/ukraine/4755628-zelenskyi-utverdyl-sanktsyy-protyv-poroshenko
| ראשי אוקראינה |
| --- | --- | --- |
| בתקופה הסובייטית | גאורגי פיאטקוב (1919) • סטניסלב קוסיאור (1919–1920, 1928–1938) • ויאצ'סלב מולוטוב (1920–1921) • דמיטרי מנואילסקי (1921–1923) • עמנואל קווירלינג (1923–1925) • לזר קגנוביץ' (1925–1928, 1947) • ניקיטה חרושצ'וב (1938–1947, 1947–1949) •לאוניד מלניקוב (1949–1953) • אלכסיי קיריצ'נקו  (1953–1957) • ניקולאי פודגורני (1957–1963) • פיוטר שלסט (1963–1972) • ולדימיר שצ'רביצקי (1972–1989) • ולדימיר איוואשקו (1989–1990) • סטאניסלב גורנקו (1990–1991) |  |
| נשיאי אוקראינה | ליאוניד קרבצ'וק (1991–1994) • ליאוניד קוצ'מה (1994–2005) • ויקטור יושצ'נקו (2005–2010) • ויקטור ינוקוביץ' (2010–2014) • אולכסנדר טורצ'ינוב (2014) • פטרו פורושנקו (2014–2019) • וולודימיר זלנסקי (2019 ואילך) |  |
| --- | --- |
בקרת זהויות :  PLWABN: 9810555224205606  BNE: XX5895127  GND: 116186167X  ISNI: 0000 0000 3750 756X  LCCN: n2001089184  LNB: 000293871  NTA: 401115526  VIAF: 14119388   WorldCat (עם VIAF): 14119388
מאזדה 323

| --- | --- |

מאזדה 323F משנת ייצור 1990, עם פנסים קופצים
 מאפיינים כלליים
 יצרן:  מאזדה 
 מודל קודם:  מאזדה רוטרי פמיליה 
 מודל אחריו:  מאזדה 3 
 אורך:  3,835 מ"מ 
 
מאזדה 323 (שווקה בישראל גם בשם מאזדה לאנטיס), הוא דגם סדאן קומפקטי של יצרנית הרכב היפנית מאזדה. הוא הוחלף במאזדה 3 (מאזדה "אקלה" ביפן) ב-2003. מאזדה 323 נקראה ביפן "פמיליה". 323 היה שם היצוא שלה.
בישראל שווק הדגם בשם "מאזדה 323" החל מינואר 1992. והחל משנת 1996 בשם "לאנטיס", שהיה הדגם הנמכר בישראל במשך חמש שנים ברציפות.
שלושה הדורות של ה"פמיליה" לפני ה-323

לפמיליה היו שלושה דורות לפני שהקומפקטית של מאזדה אימצה את שם 323 לייצוא.
שלושה הדורות של ה"פמיליה" לפני ה-323 > דור ראשון

הפמיליה הראשונה, שעזבה את מפעלי מאזדה ב-1963, הייתה באורך 3,70 על בסיס גלגלים של 2.19 מטר. היא הייתה זמינה כמכונית סדאן עם שתיים או ארבע דלתות, אבל גם כסטיישן שלוש דלתות וטנדר. המנוע היה בנפח 782 סמ"ק ארבעה צילינדרים המאפשר מהירות מרבית של 115 קמ"ש. לאחר מכן הוא יהיה זמין בגרסת S עם מהירות מרבית של 115 קמ"ש ואז בנפח 985 סמ"ק עם מהירות מרבית של 145 קמ"ש.
שלושה הדורות של ה"פמיליה" לפני ה-323 > פמיליה פרסטו

משנת 1967, הדור השני של הפמיליה, בשם Familia Presto, הוצע בכמה גרסאות כמו הראשון. דגם באורך 3,83 מטר עם מנוע 987 סמ"ק או 1 169 סמ"ק.
שלושה הדורות של ה"פמיליה" לפני ה-323 > גרנד פמיליה

הפמיליה השלישית הושקה בספטמבר 1971 ונקראה "גרנד פמיליה" ביפן, כדי להבדיל אותה מ"הפמיליה" הקודמת שהמשיכה להימכר במקביל. לייצוא, הגרנד פמיליה נקראה מאזדה 808 והופכה למאזדה 818 באירופה שבה " 0" באמצע שמור לפיג'ו. היא הייתה יותר דגם ביניים בין הפמיליה פרסטו לקפלה הגדולה יותר (שתהפוך ל-626).
דורות ה-323 > הדור הראשון (1977–1980)

בשנת 1977, לאחר שלושה דורות של ה"פמיליה", מאמצת מאזדה את השם 323 לייצוא. ה-323 הראשון הזה הוא אפוא דור הפמיליה הרביעי.
בנוסף למרכבי השלוש וחמש הדלתות, ביפן שווקה גם מכונית סטיישן עם חמש דלתות.
דורות ה-323 > הדור השני (1980–1985)

ה-323 מ-1980, שנקראה 323 FF, הייתה המכונית הראשונה של מאזדה שפותחה בשיתוף פעולה עם חברת פורד, היא הייתה בעלת סגנון מודרני יותר מקודמה. היא הייתה זמינה בגרסאות רבות: שני נפחים שלוש דלתות, שני נפחים חמש דלתות (עם שישה חלונות צד ל"פמיליה" היפנית אך רק ארבעה עבור ה-323 לייצוא) וסדאן עם ארבע דלתות, שנקרא בארצות הברית GLC.
דגם הסטיישן לא חודש והמשיך להיות משווק במרכב הישן ועם הפלטפורמה הישנה עם הנעה אחורית.
היצע המנועים כלל מנועי בנזין ארבעה צילינדרים 1.3 ליטר ו-1.5 ליטר המשותפים לכל השווקים אך בהספקים משתנים. ה-323 לייצוא היה זמין גם עם מנוע 1.1 ליטר קטן, בעוד שביפן הפמיליה הייתה זמינה, משנת 1983, עם גרסת טורבו 1.5 ליטר, (זוכת גביע הנשים 1984 בראלי מונטה קרלו).
דורות ה-323 > הדור השלישי (1985–1989)

הדור השלישי של 323 נחשף בינואר 1985. הוא היה זמין בשני דגמים עם שלוש וחמש דלתות וכן בשלושה דגמים עם ארבע דלתות. ה-323 דור שלישי הייתה מצוידת לראשונה גם במנוע דיזל.
ה-323 שיוצרה בשיתוף פעולה עם פורד, קיבלה את השם "פורד לייזר" או "פורד מטרו" בשוק האוסטרלי. אבל היא שמרה על שמה ההיסטורי "פמיליה" ביפן, שם הייתה הדור השישי של הדגם.
בסתיו 1986, ה-323 היה זמינה לראשונה בגרסת הנעה כפולה, לה הצטרפה כעת גרסת 1.6 ליטר טורבו שישה עשר שסתומים. באליפות העולם בראלי, החל משנת 1986, היא התבלטה במשך חמש שנים (שלושה ניצחונות ומקום שלישי באליפות 1989).
דורות ה-323 > הדור הרביעי (1989–1994)

בשנת 1989 הושק הדור הרביעי של ה-323. הוא שמר על השם "פמיליה" ביפן ומאמץ את שם "פרוטג'" בארצות הברית.
גרסאות ארבע הדלתות בעלות שני נפחים ושלוש נפחים נותרו מסורתיות למדי במראה, אבל לחמש הדלתות יש מרכב ספציפי הרבה יותר נועז עם פנסים נשלפים.
דגם קבריולה מהדור הקודם, המיועד ליפן, אינו מתחדש בזמן שהסטיישן ממשיכה להיות מיוצרת בגרסה הקודמת.
בדור הזה של ה-323, מאזדה מפתחת יותר גרסאות ספורט עם הנעת "ארבע על ארבע" מבעבר. דגם ה-1.6 ליטר טורבו מוחלף ב-1.8 ליטר עם 163 כוחות סוס אשר לאחר מכן עולה ל-185 כוחות סוס בגרסת GT-R שלה הייתה גרסת 210 כחות סוס בשוק היפני.
דורות ה-323 > הדור החמישי (1994–1998)

לדור החמישי של 323, שהושק בשנת 1994, היו שלוש גרסאות: שלוש דלתות בשם 323C או 323 Sportiva, ארבע דלתות (שלושה דגמים) בשם Familia (Sedan ביפן), וחמש הדלתות בשם 323F או 323 Astina. הם עוצבו על ידי מרכז העיצוב הגרמני של מאזדה. המעצב הראשי שעבד על ה-323, עיצב בין היתר את פורשה 928, 924 ו--944 .
דורות ה-323 > הדור החמישי (1994–1998) > Sportiva/323C

ספורטיבה הייתה דגם קופה עם שלוש דלתות, שנקראה ביפן Familia Neo. היא נמכרה כ-323C (קופה) באירופה ו-323 Neo בקנדה. פורד מכרה גרסה מחודשת ומתיחת פנים של ה-323C לשוק היפני והאוסטרלי, פורד לייזר לינקס. מבחינה עיצובית, ה-323 Sportiva קרובה מאוד ל-323F/Lantis.
דורות ה-323 > הדור החמישי (1994–1998) > 323F/Astina

ה-323F/Astina היה דגם בסגנון של קופה חמש דלתות בעל מנוע 1.5 ליטר עם 88 כוחות סוס או 1.8 ליטר עם 116 כוחות סוס. הגרסה המצוידת במנוע -2 ליטר קיבלה את השם 323F/Astina באירופה. הגרסה היפנית נקראה "לאנטיס", אך הייתה שונה מהדגם ששווק בישראל בשם "לאנטיס".
מאזדה 323 ספורטיבה/323C (1994–1998)
מאזדה 323 ספורטיבה / 323C מבט אחורי
מאזדה 323 פמיליה (1994–1998)
מאזדה 323 פמיליה מבט אחורי
מאזדה 323P (1997–2000)
מאזדה 323P מבט אחורי
מאזדה 323C ומאזדה 323F (1995–1998)
דורות ה-323 > הדור השישי (1998–2003)

בסוף 1998 הושק הדור האחרון של ה-323. הוא הופך חכם יותר לא רק בעיצוב שלו אלא גם במנועים שלו.
ה-323 בדור זה הייתה זמינה כהאצ'בק חמש דלתות או ארבע דלתות בשלושה נפחים. גרסת שלוש הדלתות אינה מתחדשת ומסיימת את חייה במקביל למרכב הקודם.
בסתיו 2003, הופסק ייצור המאזדה 323, והמאזדה 3 החליפה אותה.
עם זאת, הדור האחרון של ה-323 המשיך להיות מיוצר בסין תחת המותג Haima, השותפה המקומית של מאזדה, במשך מספר שנים נוסף. גם בפיליפינים המשיך הרכב להיות משווק על ידי פורד, תחת השם "פורד לינקס".
שיווק בישראל

מאזדה נכנסה לשוק הישראלי בסוף שנת 1991, לאחר שחברת "דלק מערכות רכב" קיבלה את זיכיון השיווק שלה. ה-323 היה הדגם העיקרי ששיווקה החברה בישראל, כמכונית משפחתית במרכב סדאן, המרכב הנפוץ בישראל. הדגם הראשון ששווק בישראל היה מהדור הרביעי של ה-323, שהיה פשוט יחסית, אך כלל חבילת אבזור נדיבה ונמכר במחיר אטרקטיבי, בנוסף התגלה כרכב אמין. בהדרגה רכש פופולריות בישראל אצל הצרכנים ובשוק ציי הרכב. ב-1996 הדגם היה השלישי במספר המסירות בישראל, ב-1997 היה לנמכר ביותר יחד עם דגם הדור הבא "לאנטיס" (הדור החמישי).
השם "לאנטיס" נבחר במיוחד עבור השוק הישראלי עובר הדור חמישי של ה-323. ה"לאנטיס" היה במקור שם של דגם מכונית קופה של ה-323 ששווק ביפן החל מ-1993. ה"לאנטיס" הייתה דגם הרכב הנמכר בישראל במשך כחמש שנים. ואחריו גם הדגם מאזדה 3 שירש אותו.
השוק הישראלי גם הפך לשוק חשוב עבור חברת מאזדה. כך לדוגמה בשנת 2000 נמכרו בכל מערב אירופה (לא כולל ישראל) 54,850 יחידות של המאזדה לאנטיס. ואילו באותה שנה נמכרו בישראל לבדה כ-19,000 יחידות. כלומר שוק הרכב הישראלי קלט באותה שנה כ-35% מכלל המכירות של הדגם בשוק האירופי. עקב כך הדגם קיבל מפרט ישראלי כולל מנוע 1.6 ליטר אוטומטי בדור הראשון של הלאנטיס, בעוד שהמכונית במפרט האירופי של מאזדה צוידה תחילה במנוע 1.5 ליטר ידני בלבד. דוגמה נוספת היא המושב האחורי השטוח של הלאנטיס, ששולב על פי טעמו של הלקוח הישראלי ממאגר החלקים של הלאנטיס האמריקאית דווקא.
דגמי ה-323 ו-ה"לאנטיס" היו גם לאחר הפסקת שיווקם כלי הרכב המשומשים המבוקשים ביותר בישראל.